Okresná prokuratúra Piešťany 
Vážska 28, 921 01 Piešťany 	

Sp. zn. : 2 Pv 133/12/2204	Piešťany, 23.3.2015
EEČ : 2-18-20-2015

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Piešťany
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 3.7.2012, spisová značka 2 Pv 133/12/2204, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX zo dňa 3.7.2012, spisová značka 2 Pv 133/12/2204, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry v Piešťanoch zo dňa 3.7.2012, sp. zn. 2 Pv 133/12-8 v zmysle § 216 ods. 1 Trestného poriadku podmienečne zastavené trestné stíhanie proti obvinenej Evy Marovičovej pre prečin krádeže  podľa § 212 ods. 2 písm. f) Trestného zákona, ktorej  bola určená skúšobná doba v trvaní 12 (dvanásť) mesiacov, ktorá začala plynúť právoplatnosťou tohto rozhodnutia t.j. dňom 18.1.2014.

	Po uplynutí skúšobnej doby boli vyžiadané správy o povesti obvinenej z miesta trvalého bydliska, z Okresného úradu - odboru všeobecnej vnútornej správy v Piešťanoch, z príslušného Obvodného oddelenia PZ SR v Piešťanoch a od Okresného riaditeľstva PZ v Trnave, Odboru kriminálnej polície v Piešťanoch a zároveň bol doplnený odpis z registra trestov. 

Z uvedených materiálov som zistila, že obvinená viedla v skúšobnej dobe podmienečného zastavenia trestného stíhania riadny život, iného trestného činu sa nedopustila a tiež nebolo voči nej inou prokuratúrou podmienečne zastavené trestné stíhanie.
Dňa 30.1.2014 bol s obvinenou Mestským úradom XXXXX prejednaný priestupok proti bezpečnosti a plynulosti cestnej premávky podľa § 22 ods. 1 písm. l), zák. č. 372/1990 Z.z. o priestupkoch v blokovom konaní a bola jej udelená bloková pokuta vo výške 10,- Eur.

	Vzhľadom na uvedené skutočnosti som rozhodla tak, ako je uvedené vo výrokovej časti tohto rozhodnutia

	Po právoplatnosti tohto rozhodnutia nastávajú v zmysle § 217 ods. 4              Trestného poriadku účinky zastavenia trestného stíhania § 9 ods. 1 písm. e) Trestného poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Katarína Peružeková
prokurátorka